**TEHNISKĀ SPECIFIKĀCIJA**

**“Kanalizācijas tīklu, notekūdeņu attīrīšanas iekārtu apkope, uzturēšana vai remonts un bīstamo atkritumu apsaimniekošana un utilizācija”**

* *Pakalpojuma apraksts*

Veikt Pasūtītāja infrastruktūras objektos, kas uzskaitīti 1. pielikumā, izvietoto sadzīves, ražošanas un lietus kanalizācijas tīklu, notekūdeņu attīrīšanas iekārtu apkopi, uzturēšanu, remontu, un bīstamo atkritumu apsaimniekošanu un utilizāciju atbilstoši ekspluatācijas noteikumu prasībām un Pasūtītāja norādījumiem.

* *Pakalpojuma saturs*

1. Atbilstoši objektu sarakstā (1. pielikums) un izvietojuma plānos (2. pielikums) norādīto periodiskumu, un Pasūtītāja iesniegtiem pieteikumiem veikt kanalizācijas tīklu un notekūdeņu attīrīšanas iekārtu (turpmāk tekstā – Iekārtu) - tehniskas apkopes, uzturēšanas darbus, un naftas produktu, bīstamo atkritumu apsaimniekošanu un utilizāciju, kas uzskaitīti tehniskās apkopes un uzturēšanas darbu sarakstā (6. pielikums), noformējot darbu aktu (3. pielikums).
2. Iekārtu apkope – tādu regulāro darbu izpilde, kuri nepieciešami sadzīves, ražošanas notekūdeņu, bioloģiskās attīrīšanas iekārtu un ārējās (t. sk. lietus) kanalizācijas sistēmas nepārtrauktai un kvalitatīvai darbībai (t.sk. filtru un bonu maiņa attīrīšanas iekārtām; to piepildināšana ar baktērijām u.c.).
3. Iekārtu uzturēšanas pakalpojumi – regulāra notekūdeņu atsūknēšana no akām, kanalizācijas tīklu skalošana, smilšu savākšana no bedrēm, kanalizācijas tīklu un attīrīšanas iekārtu esoša stāvokļa pārbaude (apsekošana). Veicot regulārus uzturēšanas pakalpojumus, noteikt ārpuskārtas apkopes darbu nepieciešamību.
4. Bīstamo atkritumu apsaimniekošanas un utilizācijas pasākumi ietver: bīstamo atkritumu savākšanu un nodošana utilizācijai vai utilizācija. Kā arī naftas produktu un bīstamo atkritumu iekārtu tīrīšana, apkope.
5. Veikt iekārtu remontdarbus, ārpuskārtas remontdarbus un piesārņoto objektu novērošanas un kontroles darbus atbilstoši Pasūtītāja iesniegtiem pieteikumiem, iepriekš saskaņojot ar Pasūtītāju lokālo tāmi (7. pielikums).
6. Lai notekūdeņu attīrīšanas iekārtas (bioloģiska attīrīšanas iekārta, naftas produktu un tauku atdalītāji) strādātu efektīvi ir jāievēro un jānodrošina zemāk minēto:

6.1. Kategoriski aizliegts atstāt tukšas iekārtas bez uzraudzības. Gruntsūdens svārstību rezultātā tukšas iekārtas var tikt deformēta vai izspiesta no vietas, kas ir nepieļaujami;

6.2. Notekūdeņu izsūknēšanu veikt sausā laikā;

6.3. Ja iekārtu atsūknējot novērojami trokšņi, iekārtas deformācija, nekavējoties pārtraukt atsūknēšanu un par to informēt Pasūtītāju;

6.4. Pēc iekārtas tīrīšanas, tās jāpiepilda ar tīru ūdeni;

6.5. Ne retāk kā reizi mēnesī veikt peldošās virskārtas biezuma pārbaudi bioloģiskās iekārtas nosēdakās un datus ierakstīt apkopes žurnālā (5. pielikums);

6.6. Sūkņu apkopi veikt atbilstoši iekārtas tehniskajā dokumentācijā norādītājiem ekspluatācijas noteikumiem;

6.7. Ne retāk kā reizi mēnesī veikt kompresoru vizuālu pārbaudi;

6.8. Ne retāk kā reizi mēnesī veikt sūkņu pārbaudi;

6.9. Ne retāk kā 2 reizes gadā no bioloģiskās attīrīšanas iekārtas izsūknēt nogulsnes no nostādinātājiem ar speciālo autotransportu. Ja virskārtas biezums pārsniedz 5 cm, tīrīšanu veikt biežāk;

6.10. Ne retāk kā reizi gadā iztīrīt bioloģiskās attīrīšanas iekārtas bioblokus un starpsienas, kā arī nogulsnes, šim nolūkam atsūknējot notekūdeņus no iekārtas;

6.11. Uzreiz informēt Pasūtītāju, ja tiks konstatēs, ka ir atslēgta elektroenerģijas padeve iekārtu elektroiekārtām (sūkņiem, kompresoriem, tauku līmeņa signalizācijas ierīcēm u.c.) vai tie ir bojāti;

6.12. Bioloģisko attīrīšanas iekārtu jātīra ārpus kārtas, ja ilgāk par četrām stundām ir atslēgta elektroenerģijas padeve;

6.13. Veikt tauku atdalītāju pārbaudi objektu sarakstā (1. pielikums) un izvietojuma plānos (2. pielikums) norādītā periodiskumā, ja tauku virskārtas biezums pārsniedz 5 cm, veikt atdalītāja tīrīšanu (atsūknēt uzkrātos taukus, no atdalītāja sienām noskalot cietvielas un pēc tam uzreiz piepildot atdalītāju ar tīro ūdeni);

6.14. Ne retāk kā reizi 3 mēnešos no tauku atdalītājiem aizvākt uzkrājušās nogulsnes, un pēc tam uzreiz piepildot atdalītājus ar tīro ūdeni (izņemot tauku atdalītāju Brīvības ielā 191, kur tas jāveic tikai pēc Pasūtītāja pieteikuma);6.15. Reizi mēnesī veikt naftas produktu atdalītāju pārbaudi, izņemot Kleistu ielā 29 (kur to jāveic reizi nedēļā);

6.16. Naftas produktu atdalītājiem veikt nogulšņu atsūknēšanu no smilšu ķērājiem un akām, filtru sistēmas (koalescējošā materiāla) apkopi un savlaicīgu tīrīšanu, atdalīto naftas produktu savākšanu no smilšu ķērāja un bonu maiņu to piepildīšanās gadījumā;

6.17. Ne retāk kā reizi gadā, naftas produktu atdalītājiem, jāveic komplekso tīrīšanu (nogulšņu atsūknēšanu, filtru un sienu mazgāšanu ar ķīmiju, un piepildīšana ar tīro ūdeni),izņemot Kleistu ielā 29 (kur to jāveic pēc nepieciešamības, iepriekš saskaņojot ar Pasūtītāju).

1. Reizi mēnesī veikt mazgātavas nosēdaku, tekņu pārbaudi un nepieciešamības gadījuma veikt to atsūknēšanu un iekšējo cauruļvadu skalošanu, iepriekš saskaņojot apkopes laikus ar Pasūtītāju.
2. Veicot notekūdeņu savākšanas darbus, tiek sagatavots darba akts (3. pielikums), Izpildītājs apraksta veiktos darbus, norādot darbu veikšanai izmantoto transportlīdzekļa valsts reģistrācijas numuru un tā cisternas tilpumu.
3. Datus par paveiktiem darbiem (kanalizācijas tīklu un notekūdeņu attīrīšanas iekārtu tehniskas apkopes un uzturēšanas darbiem) un utilizētiem/nodotiem utilizācijai notekūdeņu, bīstamo atkritumu un smilšu daudzumiem ierakstīt apkopes žurnālā (5. pielikums).
4. Par visa veida atkritumu nodošanu utilizācijai vai apglabāšanai Pasūtītājam iesniegt pieņemšanas – nodošanas aktus un atkritumu pārvadājumu reģistrācijas kartes - pavadzīmes (atbilstoši MK noteikumiem Nr. 113 “Atkritumu un to pārvadājumu uzskaites kārtība” 3. pielikumam), izņemot notekūdeņus un ūdens-tauku maisījumus (tauku saturošus ražošanas notekūdeņus), ko Izpildītājs nodod SIA “Rīgas ūdens”, pamatojoties uz Izpildītāja un SIA “Rīgas ūdens” sadarbības līgumu.
5. Rēķinus par iepriekšējā kalendāra mēnesī paveiktiem darbiem, iesniegt Pasūtītājam ne vēlāk, ka līdz esošā mēneša 10. datumam. Rēķinam pielikt klāt darba aktus (3. pielikums), izmaksu kalkulāciju par faktiski veiktajiem darbiem (4. pielikums) un apkopes žurnālu (5. pielikums) un dokumentāciju (atbilstoši Tehniskās specifikācijas nodaļas “Pakalpojuma saturs” 10. punkta prasībām).
6. Veikt paveikto remontdarbu un avārijas seku likvidācijas darbu fotofiksāciju, un iesniegt to Pasūtītājam.
7. Pakalpojuma izpildes procesā darbu uzsākšanas laikus saskaņot ar Pasūtītāju.
8. Reaģēšanas laiks uz Pasūtītāja iesniegtiem pieteikumiem – 8 stundas Pasūtītāja darba laikā (administratīvajās ēkās (pirmdiena – ceturtdiena) no plkst. 7.30 līdz 16.00 un (piektdiena) no plkst. 7.30 līdz 13.30; depo ēkās no plkst. 00.00 līdz 23.59; remonta cehos, saskaņojot ar Pasūtītāju).
9. Reaģēšanas laiks avārijas situācijas gadījumā - 2 (divas) stundas no izsaukuma brīža Pasūtītāja darba laikā (RP SIA “Rīgas satiksme” objektos no plkst. 00.00 līdz 23.59 (pirms darbu veikšanas obligāti saskaņot laikus ar Pasūtītāja pārstāvi).
10. Pasūtītājs ir tiesīgs līguma ietvaros mainīt objektu, tehniskās apkopes vietu skaitu un apkopes biežumu, 2 nedēļas iepriekš informējot par to Izpildītāju.
11. Nodrošināt pakalpojumu izpildei nepieciešamo aprīkojumu, darba spēka un tehnikas esamību, pakalpojuma izpildes pieteikumu pieņemšanu bez priekšapmaksas.
12. Atkritumu apsaimniekošanu un pārvadājumus ir jāveic saskaņa Atkritumu apsaimniekošanas likumu[[1]](#footnote-1) un to saistītajiem normatīvajiem aktiem, kas regulē attiecīgo jomu (t.sk. MK noteikumi Nr.113 “Atkritumu un to pārvadājumu uzskaites kārtība”).
13. Pretendentam darbi ir jāorganizē tā, lai tie pēc iespējas mazāk traucētu Objekta lietotāju un citu tajā strādājošo darbu.
14. Pretendents visus darbus veic saskaņā ar drošības tehnikas un tehniskās ekspluatācijas noteikumiem.
15. Pretendents, veicot darbus, ievēro ugunsdrošības pasākumus, pielietojot materiālus un tehnoloģijas, kā arī ievērojot aizsardzību pret īsslēgumiem un elektrības pārslodzēm.
16. Pretendents nodrošina, ka darbi objektā tiek veikti atbilstoši darba aizsardzības, ugunsdrošības, sanitāri - higiēniskajām un vides aizsardzības normām, pašvaldības saistošo noteikumu, kā arī citu Latvijas Republikā spēkā esošos normatīvo aktu prasībām.

* Tehniskās specifikācijas pielikumi:

1. pielikums – Objektu saraksts ar adresēm;

2. pielikums – Izvietojumu plāni;

3. pielikums – Darba akts;

4. pielikums – Izmaksu kalkulācija par faktiski veiktajiem darbiem;

5. pielikums – Apkopes žurnāla veidlapa;

6. pielikums – Tehniskās apkopes un uzturēšanas darbu saraksts;

7. pielikums – Lokālā tāme (būvdarbiem) plānoto remontdarbu veikšanai un izmaksu saskaņošanai;

8. pielikums – Defektu akts.

1. <https://likumi.lv/ta/id/221378-atkritumu-apsaimniekosanas-likums> [↑](#footnote-ref-1)